দুর্নীতি ও অনিয়মে জর্জরিত রাষ্ট্রায়ত্ত ব্যাংকগুলোকে আবারো মূলধন জোগান দিতে যাচ্ছে সরকার। চলতি অর্থবছরের বাজেটে ‘মূল পুনর্গঠনে বিনিয়োগ’ খাতে বরাদ্দ রাখা হয়েছে দুই হাজার কোটি টাকা। এই খাত থেকেই রাষ্ট্রায়ত্ত ছয় ব্যাংককে অর্থ দেয়া হবে। ব্যাংকগুলোর মূলধন ঘাটতি পরিস্থিতি নিয়ে আজ এক বিশেষ বৈঠক ডেকেছে অর্থ মন্ত্রণালয়ের আর্থিক প্রতিষ্ঠান বিভাগ। সচিবালয়ে এ বৈঠকে সভাপতিত্ব করবেন আর্থিক প্রতিষ্ঠান বিভাগের সিনিয়র সচিব মোহাম্মদ ইউনুসুর রহমান।